Document ID: 32009D0545

ΑΠΌΦΑΣΗ ΤΗΣ ΕΠΙΤΡΟΠΉΣ
της 7ης Ιουλίου 2009
για τον καθορισμό της ετήσιας κατανομής, ανά κράτος μέλος, του ποσού που αναφέρεται στο άρθρο 69 παράγραφος 2α του κανονισμού (ΕΚ) αριθ. 1698/2005 του Συμβουλίου σχετικά με τη στήριξη στην αγροτική ανάπτυξη και για την τροποποίηση της απόφασης 2006/636/ΕΚ της Επιτροπής
[κοινοποιηθείσα υπό τον αριθμό Ε(2009) 5307]
(2009/545/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1698/2005 του Συμβουλίου, της 20ής Σεπτεμβρίου 2005, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) (1), και ιδίως το άρθρο 69 παράγραφος 4,
Εκτιμώντας τα ακόλουθα:
(1)
Μετά την εισαγωγή των νέων κανόνων διαφοροποίησης που θεσπίστηκαν με τον κανονισμό (ΕΚ) αριθ. 73/2009, της 19ης Ιανουαρίου 2009, σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς (2), η απόφαση 2006/410/ΕΚ της Επιτροπής (3), αντικαταστάθηκε από την απόφαση 2009/379/ΕΚ της Επιτροπής, της 11ης Μαΐου 2009, για τον καθορισμό των ποσών τα οποία, σύμφωνα με τους κανονισμούς του Συμβουλίου (ΕΚ) αριθ. 1782/2003, (ΕΚ) αριθ. 378/2007, (ΕΚ) αριθ. 479/2008 και (ΕΚ) αριθ. 73/2009 διατίθενται στο ΕΓΤΑΑ και των ποσών που διατίθενται για δαπάνες του ΕΓΤΕ (4).
(2)
Μετά την αύξηση των συνολικών ποσών των αναλήψεων υποχρεώσεων κατά 600 εκατ. ευρώ και 420 εκατ. ευρώ αντιστοίχως για τα έτη 2009 και 2010, που αποφασίστηκε στο πλαίσιο της συμφωνίας σχετικά με το Ευρωπαϊκό σχέδιο για την ανάκαμψη της οικονομίας, η απόφαση 2006/493/ΕΚ του Συμβουλίου (5) τροποποιήθηκε με την απόφαση 2009/434/ΕΚ του Συμβουλίου (6). Για λόγους συνοχής, τα ποσά αυτά πρέπει να καθοριστούν, ανά κράτος μέλος, σύμφωνα με τα ισχύοντα κριτήρια κατανομής.
(3)
Μετά την έκδοση της απόφασης 2009/379/ΕΚ και της απόφασης 2009/434/ΕΚ, κρίνεται σκόπιμο τα ποσά που διατίθενται στο ΕΓΤΑΑ να προσαρμοστούν και να προστεθούν στην ετήσια κατανομή που αφορά την κοινοτική στήριξη στην αγροτική ανάπτυξη.
(4)
Η απόφαση 2006/636/ΕΚ της Επιτροπής, της 12ης Σεπτεμβρίου 2006, για τον καθορισμό της ετήσιας κατανομής, ανά κράτος μέλος, του ποσού της κοινοτικής στήριξης στην αγροτική ανάπτυξη για το διάστημα από την 1η Ιανουαρίου 2007 έως τις 31 Δεκεμβρίου 2013 (7), πρέπει να τροποποιηθεί αναλόγως,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το ποσό που αναφέρεται στο άρθρο 69 παράγραφος 2α του κανονισμού (ΕΚ) αριθ. 1698/2005 καθορίζεται ανά έτος και ανά κράτος μέλος στο παράρτημα Ι της παρούσας απόφασης.
Άρθρο 2
Το παράρτημα της απόφασης 2006/636/ΕΚ αντικαθίσταται από το κείμενο του παραρτήματος ΙΙ της παρούσας απόφασης.
Άρθρο 3
Η παρούσα απόφαση εφαρμόζεται από το οικονομικό έτος 2009.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 7 Ιουλίου 2009.

Labels: 4
19
10
6
15